Светско првенство во фудбал за бездомници

**Светско првенство за бездомници** ― годишен фудбалски турнир организиран од Фондацијата за Светско првенство за бездомници, општествена организација која се залага за крај на бездомниците преку спортот. Организацијата организира годишен фудбалски турнир на кој се натпреваруваат екипи со бездомници од различни земји.

Турнирот првпат бил одржан во 1999 година, а во 2008 година додало и женско натпреварување. Од 2010 година наваму, на сите турнири учествувале и машки и женски екипи.

## Историја
мини|Играчите се собираат за време на Светското првенство за бездомници 2007 во Копенхаген.
Организацијата на Светското првенство за бездомници била заедно сторена од Мел Јанг и Харалд Шмид во 2001 година за да се залагаат за светско решение за бездомништвото. Првиот годишен фудбалски турнир за бездомници бил одржан во 2003 година во Грац, Австрија. Градовите домаќини оттогаш се Гетеборг, Единбург, Копенхаген, Кејптаун, Мелбурн, Милано, Рио де Жанеиро, Париз, Познањ, Сантјаго, Амстердам, Глазгов, Осло и Мексико. Домаќин на изданието 2019 бил Велс во Бјут Парк, Кардиф, при што Мајкл Шин го отворил турнирот.

Турнирот во 2020 година требал да биде одржан во Тампере, Финска, но бил откажан како резултат на пандемијата на КОВИД-19.

Меѓународното седиште на Светското првенство за бездомници се наоѓа на „Браутон Маркет“ бр. 1, во Единбург, Шкотска.

## Национални партнери
Организацијата на Светското првенство за бездомници работи преку мрежа од повеќе од 80 национални партнери ширум светот, поддржувајќи ги фудбалските програми и развојот на општествените претпријатија.

## Членови
Околу 100 милиони бездомници + 1,6 милијарди немаат соодветно домување.

### Региони
69 држави согласно октомври 2023 година:

# Африка (14): Буркина Фасо, Египет, Гана, Брег на Слоновата Коска, Кенија, Либерија, Малави, Намибија, Нигерија, Јужна Африка, Танзанија, Уганда, Замбија, Зимбабве
# Азија и Океанија (12): Австралија, Бангладеш, Камбоџа, Хонгконг, Индија, Индонезија, Јапонија, Киргистан, Непал, Филипини, Република Кореја, Виетнам
# Европа (31): Австрија, Белгија, Босна и Херцеговина, Бугарија, Хрватска, Чешка, Данска, Англија, Финска, Франција, Германија, Грција, Унгарија, Ирска, Израел, Италија, Литванија, Холандија, Северна Ирска, Норвешка, Полска, Португалија, Романија, Русија, Шкотска, Словенија, Шпанија, Шведска, Швајцарија, Украина, Велс
# Северна Америка и Средна Америка и Карибите (6): Костарика, Гренада, Гватемала, Мексико, Панама, Соединети Држави
# Јужна Америка (6): Аргентина, Бразил, Чиле, Колумбија, Парагвај, Перу

## Формат

### Полиња
Почнувајќи од 2015 година, турнирот е игран на терени со синтетичка трева од производителот Act Global.

### Правила

#### Подобност на играчот
Играчите мора да ги исполнуваат сите од следниве критериуми:

* Да има најмалку 16 години во времето на турнирот
* Да не учествувал на претходните турнири на Светското првенство за бездомници

Исто така, мора да биде некое од следново:

* Да биде бездомник во одреден момент по турнирот од претходната година во согласност со националната дефиниција за бездомништво
* Главниот приход за живеење го остваруваат како продавач на улични весници
* Да биде барател на азил во моментов без позитивен статус на азил или кој претходно бил барател на азил, но добил статус на престој една година пред настанот
* Во моментот да биде во рехабилитација од дрога или алкохол, а исто така бил бездомник во одреден момент во изминатите две години

#### Учесници
Максимум 4 играчи по екипа на теренот:

* 3 играчи на теренот,
* 1 голман,
* Плус 4 играчи за замена

#### Подробности за турнирот
Победничката екипа добива 3 бода. Тимот што губи не добива бодови. Ако натпреварот заврши нерешено, решаван е со изведување шестнаестерци и победничката екипа добива два бода, а поразената добива еден бод. Натпреварите се долги 14 минути, во две полувремиња од седум минути. Теренот е со должина од 22 метри на 16 метри ширина.

## Резултати

### Мажи

### Држави-учесници

### Жени

### Држави-учеснички

## Учинок по земја

### Мажи

### Жени

## Медали

### Мажи (2003-2023)

### Жени (2008-2023)

## Медиумско покривање
Новинарот Рик Рајли рекол: „Фудбалот со бездомници испаднал како една од најдобрите работи што сум ги опфатил во сите мои години. Гледајќи дека овие луѓе конечно се расположуваат, конечно чувствуваат самопочит, беше одлично. Беше одлично да бидат видени овие момци како се грижат за нешто друго освен алкохол или каде ќе најдат храна или каде ќе спијат - само еднаш да станат обични луѓе“.

Снимени биле неколку ТВ документарни филмови за следење на учеството на екипите со бездомници до учество на годишниот настан.

Во 2011 година, 90-минутен документарен филм наречен *Hors-Jeu: Carton rouge contre l'exclusion* бил емитуван од Canal+ и се насочил на Светското првенство за бездомници во Париз 2011 година и самото Светско првенство за бездомници и пет национални партнери: Јапонија, Аргентина, Палестина, Франција и Кенија. Бил емитуван во Франција на 9 октомври 2011 година. Режисери на документарецот биле Жером Мињар и Томас Риш.

Светското првенство за бездомници во 2006 година било тема на документарниот филм со наслов „Клоцајќи ја“ („*Kicking It*“). Во режија на Сузан Кох и Џеф Вернер, насочувајќи се на искуствата на седум бездомници на натпреварот на Светското првенство во фудбал за бездомници во Јужна Африка. Во документарецот, раскажуван од глумецот Колин Фарел, биле жители на Авганистан; Кенија; Даблин, Ирска; Шарлот, Соединетите Држави; Мадрид, Шпанија и Санкт Петербург, Русија. Филмот бил премиерно прикажан во јануари 2008 година на Кинофестивалот „Санденс“, распростране од Liberation Entertainment, Netflix и ESPN.

Во 2023 година, бил објавен јужнокорејскиот комедиско-драмски филм „*Сон*“ („*Dream*“), чие средиште е фудбалер кој добива дисциплинска одредба и му е дадена работа да биде тренер на репрезентацијата за Светското првенство за бездомници. Режиран од Ли Бјеонг-Хеон и со Парк Сео-џун и Ли Џи-Еун во главните улоги, тој бил дванаесеттиот корејски филм со најголема заработка на годината.

Во 2024 година, „*Убавата игра*“ („*The Beautiful Game*“) бил објавен на Netflix . Спортскиот драмски филм напишан од Френк Котрел-Бојс и режиран од Теа Шарок, се насочил на англиската репрезентација  додека се натпреварувала на Светското првенство за бездомници. Главните улоги во филмот биле толкувани од Бил Нај, Мајкл Вард, Валерија Голино и Сузан Вокома.

## Наводи

## Надворешни врски

* Службена мрежна страница
* Рангирачки список при Светското првенство за бездомници
* Правила за годишниот фудбалски турнир

Категорија:Повторувачки спортски настани воспоставени во 2001 година
Категорија:Светски првенства во фудбал
Категорија:Уличен фудбал
Категорија:Годишни спортски настани
Категорија:Фудбалски натпреварувања кои не се под ФИФА
Категорија:Бездомнички спорт
Категорија:Бездомничко светско првенство